Odense Adresse-Contoirs Efterretninger, 1841-04-24
Odense. (Meddeelt.) Den Høitidelighed, hvormed den i den herværende Realskole afholdte Aarsexamen sluttedes, fandt Sted i Skolens rummelige Locale Tirsdag Eftermiddag den 6 April. J en talrig Forsamling af Elevernes ærede Forældre og mange Andre af Skolens og Oplysningens Velyndere holdt Hs. H. Biskop, Dr. theol. Faber, paa Bestyrelsens derom gjentagne Anmodning, en saare skjøn Tale over Emmet: den sande Ærekjærhed. Efter først at have udviklet Begrebet og udhævet de ædle og rette Motiver til denne for den Unge, som for den Gamle, for Manden som for Ynglingen lige vigtige og velgjørende Dyd, viste Hs. Høiærværdighed, paa en forden opmærksomme Ungdom særdeles gribende Maade, at der, i Henseende til Æren, i enhver Skole kan findes 4 Slags Disciple: 1) de virkelig ærekjære Disciple, 2) de Ærgjerrige, 3) de Ligegyldige og Dorske, og 4) de Slette, der sætte en Ære i at trodse Opmuntringen til Flid og gode Sæder. Den høiærværdige Taler udviklede disse Punkter til sand Oplysning og virksom Opmuntring for Skolens Ungdom, idet han bemærkede, at den afholdte Examen havde afgivet et glædeligt Beviis for, at denne Skole har et stort Antal ærekjære Disciple. Derpaa opfordrede Taleren de Tilstedeværende til at indplante og bevare den sande Ære i deres Børns Hjerter, og udtalte til Slutning det Ønske, at sand Ærekjærhed stedse maatte besjæle Eleverne, saa at de ved Udtrædelsen af Skolen maae som Ynglinge og Mænd agte Ærens Love, handle som retsindige Borgere, som Mænd af Ære! - Hs. Høiærværdighed frembar paa Bestyrelsens Vegne Taksigelser, til alle brave Forældre, der kraftigen havde medvirket til et glædeligt Resultat af Skolens sidste Aars Virksomhed, og til dem, der som Censører eller Tilhørere havde udviist Jnteresse og Velvillie for Anstalten. - En gavnlig Jnstitution ved Skolen er i den senere Tid kaldt til Live og det alene ifølge Elevernes egen Tilskyndelse, nemlig et Discipelbibliothek, der allerede tæller over 200 Rummere, deels belærende, deels mørende Skrifter, der kunne tjene Børnene til en for deres Aandsdannelse gavnlig Anvendelse af mangen Fritime. Skoletiden er i det sidstforløbne Aar, i de i øverste Classer, bleven indskrænket til 6 Timer daglig, Gymnastikken iberegnet, deels for at levne Eleverne mere Tid til Forberedelse og Selvvirksomhed hjemme, deels ogsaa for ikke at overlæsse dem med en Kundskabsmasse, der i Forhold til Tid og Alder ikke kan fordøies. Ligeledes har Bestyrelsen indskrænket Underviisningsfagene i de yngre Classer, da Meget Viden, der altid er skadelig, især fordi den indbildte Fremgang avler Forfængelighed, aldrig er færdærveligere end i den yngre Alder, hvor den forhindrer den Aandsvækkelse og Udvilling, qvæler den Lyst og Kraft, der ene gjør Eleven modtagelig for den virkelig dannende Underviisning, for den gavnlige Viden, som det bør være enhver god Skoles Maal at bibringe Ungdommen. Af de 140 Elever, fordeelte i 7 Classer, der i det nu tilbagelagte Skoleaar have nydt Underviisning i Realskolen, vare 114 indenbyes og 26 udenbyes; af de Nyanmeldte ere 10 udenbyes, hvoraf skjønnes, at Skolen nyder Tillid og stifter Nytte ogsaa udenfor denne Commune. Det store Antal Classer skaffer Realskolen den væsentlige Fordeel, at Elever paa samme Udviklingstrin kunne bringes i Classe, sammen, hvorved Underviisningen betydelig lettes for Læreren og Eleverne sikkres en meere stadig og naturmæssig Fremgang. Afgangen i de forskjellige Classer har i Aarets Løb været ialt 18 Elever, af hvilke 12 vare confirmerede, Cuconfirmerede. Af de Første ere 5 anbragte ved Handelen, 2 i Haandværkslære, 2 ved Landvæsenet, 1 til Contoirsaget, 1 tilsøes og 1 som Huuslærer hos en Proprietair her i Fyen. 3 af de Uconfirmerede bleve sidste Efteraar optagne i Cathedralskolens 1ste og 2den Classe, 1 omkom ved et ulykkeligt Fald i Aaen og 1 bestod en meget hæderlig Adgangs-Examen til Landgadet-Academiets næstældste Classe.